**zariadenie sociálnych služieb**

**obce Horná Mariková**

**II.**

**Prevádzkový poriadok ubytovacej časti**

V Hornej Marikovej, dňa 20.11.2017

O B S A H

Strana

Článok 1 Identifikačné údaje prevádzkovateľa

ubytovacieho zariadenia 3

Článok 2 Druh a spôsob poskytovania ubytovacích

služieb 4

Článok 3 PODMIENKY PREVÁDZKY, ZASADY BEZPECNOSTI

a ochrany zdravia ubytovaných

A ZAMESTNANCOV UBYTOVACIEHO ZARIADENIA 5

Článok 4 Spôsob skladovania a manipulácie S POSTEĽNOU

bielizňou a frekvencia jej výmeny 6

Článok 5 Spôsob a frekvencia bežného a celkového

upratovania ubytovacieho zariadenia,

režim sterilizácie 7

1. Bežné upratovanie 7

2. Čistiaci program ubytovacích izieb 8

Článok 6 Postup pri dezinfekcii a jej frekvencia

v zariadeniach na osobnú hygienu 8

Článok 7 Postup pri zabezpečení ničenia živočíšnych

škodcov 10

Článok 8 Spôsob odstraňovania tuhého a biologického

odpadu, frekvencia vyprázdňovania

odpadových nádob, ich čistenie a dezinfekcia,

čistiaci program na osobnú hygienu 11

Článok 9 Povinnosti prevádzkovateľa 11

Článok 10 Záverečné ustanovenie 12

- 2 -

### **Článok 1**

# Identifikačné údaje prevádzkovateľa ubytovacieho zariadenia

Názov zariadenia: Zariadenie sociálnych služieb Obce Horná Mariková

Adresa: 018 03 Horná Mariková č. 37

Kategória a trieda: Ubytovacie zariadenie s časovo neobmedzeným ubytovaním

a s ubytovaním na určitý čas nižšieho štandardu

IČO: 42280338

DIČ: 2023863050

Zriaďovateľ: Obec Horná Mariková

Telefón: 042/4352214, 0910 940 483

Štatutárny zástupca: Ing.. Anna Hanuliaková

- 3 -

### **Článok 2**

#### Druh a  spôsob poskytovania ubytovacích služieb

**a) Charakteristika**

Ubytovacie zariadenie s časovo neobmedzeným ubytovaním a s ubytovaním na určitý

čas nižšieho štandardu.

**b) Popis druhu a spôsobu poskytovania ubytovacích služieb**

Zariadenie slúži na poskytovanie ubytovacích a stravovacích služieb pre občanov, ktorí dosiahli vek rozhodný pre priznanie starobného dôchodku a ktorí, pre trvalé zmeny zdravotného stavu potrebujú komplexnú starostlivosť, ktorú im nemôžu zabezpečiť členovia ich rodiny resp. iné opatrovateľské služby sociálnej starostlivosti. Zároveň zariadenie poskytuje služby pre tých občanov, ktorí toto umiestnenie potrebujú z iných vážnych dôvodov.

V ZSS sa poskytuje trvalá a nepretržitá celoročná starostlivosť ale aj starostlivosť len na určitý čas. V potrebnom rozsahu je klientom poskytovaná okrem ubytovania a celodenného stravovania aj zdravotnícka a liečebno - preventívna starostlivosť.

**c) Celková ubytovacia kapacita:** 40 lôžok

**d) Počet izieb, v ktorých je poskytované ubytovanie:** 13

Dvojposteľová izba 4x 9,58 m2 na ubytovaného

Trojposteľová izba 7x 8,34 m2 na ubytovaného

Štvorposteľová izba 2x 6,26 m2 na ubytovaného

7,48 m2 na ubytovaného

**e) Základné vybavenie izieb**

- stále lôžko pre každého ubytovaného

- spoločný stôl v každej izbe

- stolička pre každého ubytovaného

- dvojdielna skriňa s nadstavcom na šatstvo pre každého ubytovaného

- najmenej päť kombinovaných ramienok na šaty

- nádoba na odpadky

- nočný stolík pri každom lôžku, matrac alebo podložka z hygienicky

neškodného materiálu, plachta, vankúš a paplón s obliečkou, deka

- umývadlo s kúpeľňovou skrinkou a zrkadlom.

- 4 -

Každý ubytovaný má prístupný telefón v objekte ZSS – číslo 042/4352197.

##### Článok 3

Podmienky prevádzky a zásady ochrany zdravia ubytovaných a  zamestnancov ubytovacieho zariadenia

**Každý ubytovaný má poskytovanú čistú posteľnú a prevádzkovú bielizeň** (uteráky, utierky).

Frekvencia výmeny posteľnej bielizne: 1x za dva týždne a podľa potreby

Frekvencia výmeny uterákov: 1x týždenne a podľa potreby.

V ZSS sa nachádza:

* sklad čistého prádla
* sklad použitého prádla
* sklad čistiacich prostriedkov a náradia na čistenie izieb.

**Použité prádlo** sa perie vo vlastnej práčovni a suší sa v troch sušičkách.

Objekt ZSS pozostáva z troch navzájom prepojených budov.

**Prvá – čelná budova** je čiastočne podpivničená aj čiastočne poschodová. Nachádza sa v nej: administratíva, kuchyňa, jedáleň, sklady potravín, sklad čistiacich prostriedkov a náradia, šatne, práčovňa, sušiareň, dielňa, kotolňa, vodáreň, pivnica.

**Druhá – spojovacia budova** (spája prvú a tretiu budovu) je prízemná a v nej sa nachádza:

izba č. 9, izba č. 8, kaplnka, čajovňa, chodba.

**Tretia – zadná budova** je prízemná a nachádza sa v nej: izba č. 1 – 7, izba č. 10 – 13, spoločné sociálne zariadenie, sklad čistého prádla, sklad použitého prádla, vyšetrovňa, sesterská izba, chodby.

V spoločnom sociálnom zariadení sa nachádza vaňa prispôsobená manipulácii s hydraulickým vozíkom pre imobilných klientov, 2 sprchy, 4 WC pre ženy, 1 WC pre mužov, pisoár, 5 zrkadiel.

**Kúpanie** **chodiacich aj  ležiacich klientov** je minimálne 1x za týždeň a podľa potreby.

Súčasťou ZSS je aj vyšetrovňa - **ambulancia obvodného lekára**, ktorý dohliada na zdravotný stav ubytovaných. Do zariadenia dochádza jedenkrát týždenne.

Vykonávanie dezinfekcie v zariadeniach osobnej hygieny: **denne**

Vykonávanie priebežného čistenia izieb: **denne**

Dôkladné čistenie: **1x týždenne**

Generálne upratovanie: **1x štvrťročne**

- 5 -

**Lekárničky prvej pomoci** – 4 ks sú umiestnené na vhodnom a dostupnom mieste (administratíva, kuchyňa, zdravotnícky úsek, údržba).

**Počet pracovníkov** v prevádzke: 20

Počet pracovníkov v dennej zmene: 13 – 14

Na prevádzke sa nachádza **inšpekčná kniha**.

Každý pracovník v ubytovacích zariadeniach má platný zdravotný preukaz.

**Požiadavky na tepelno – vlhkostnú mikroklímu a vetranie**

|  |  |  |  |
| --- | --- | --- | --- |
| **Trieda** | **Celkový energetický výdaj** | | **Príklad činnosti** |
| **qM (W.m-2)** | **qM (met)** |
| 0 | pod 65 | pod 1,12 | pokojné ležanie, sedenie (odpočinok) |

##### Článok 4

Spôsob skladovania a manipulácie s posteľnou bielizňou a  frekvencia jej výmeny

1. **Čistá nepoužitá bielizeň** sa skladuje  na policiach v sklade čistého prádla, ktorý je

prirodzene vetraný a má umývateľnú podlahu.

2. **Zdravotnícky personál** manipuluje s čistou, používanou aj špinavou bielizňou.

Bielizeň sa triedi podľa druhu a stupňa znečistenia. Použitá bielizeň sa vkladá do

plastových košov a okamžite po zozbieraní sa odnáša do vlastnej práčovne. Po opraní sa

prádlo prevezie do sušiarne, ktorá je vybavená dvoma sušičkami prádla a následne sa

prevezie do žehliarne prádla. Čistá vyžehlená bielizeň sa ukladá do prádlových košov

pre čistú bielizeň a uloží sa do regálov v sklade čistého prádla na zdravotnom úseku.

3. Pranie posteľnej a prevádzkovej bielizne sa **vykonáva vo vlastnej práčovni.**

4. Za skladovanie čistej a použitej bielizne **je zodpovedná vrchná sestra /sestra v dennej**

**službe/**

5. Frekvencia výmeny uterákov: **1x týždenne a podľa potreby.**

6. Frekvencia výmeny posteľnej bielizne: **1x za dva týždne a podľa potreby.**

- 6 -

##### Článok 5

Spôsob a frekvencia bežného a celkového upratovania ubytovacieho zariadenia

**1. Bežné upratovanie: denne**

Upratovanie, najmä čistenie, umývanie a dezinfekcia všetkých priestorov zariadenia sa vykonáva denne, navlhko s použitím syntetických čistiacich a dezinfekčných prostriedkov. Upratovanie vonkajších priestorov sa vykonáva najmenej raz týždenne .V miestnostiach na osobnú hygienu a WC – dvakrát denne a vždy pri každej náhodnej kontaminácii.

**Postup pri upratovaní:**

* Upratovanie je súbor postupov, ktoré vedú k zníženiu počtu mikroorganizmov. Na upratovanie sa používajú roztoky syntetických čistiacich prípravkov v koncentráciach odporúčaných výrobcami, ktoré sa pripravujú v teplej vode, alebo syntetické čistiace prípravky s dezinfekčným účinkom. Pri upratovaní sa používajú klasické ručné pomôcky a umývacie a čistiace nástroje. Všetky pomôcky sú udržiavané v čistote. Použité pomôcky na upratovanie sa po skončení práce dezinfikujú a nechajú sa osušiť.

* Pri umývaní a dezinfekcii podláh a iných plôch sa musia používať dve vedrá. V jednom vedre sa čistiaca huba alebo handra namáča do roztoku čistiaceho alebo dezinfekčného prípravku, do druhého vedra sa použitá huba alebo handra žmýka.
* Podlahy a iné plochy kontaminované biologickým materiálom sa pred čistením prikryjú mulom alebo vatou namočenou v roztoku dezinfekčného prípravku. Nástroje a pomôcky kontaminované biologickým materiálom sa pred čistením ponoria do roztoku dezinfekčného prípravku. Čistenie nástrojov a pomôcok sa vykonáva v osobitnej miestnosti na to určenej (výlevka).

* Postele a matrace sa dezinfikujú v izbách obyvateľov umytím dezinfekčného prípravku. Pri výmene bielizne v izbách pacientov sa nesmie vetrať dverami do chodby a podľa možnosti sa vylúči prítomnosť obyvateľov.

**Harmonogram upratovacích prác:**

07.00 - 08,15 umývanie a upratovanie kancelárskych priestorov, šatní, práčovne

a ostatných priestorov na prízemí, zber špinavého prádla

08.15 - 11,30 umývanie a upratovanie izieb klientov, jedálne, kaplnky, spoločenskej

miestnosti (čajovne), sesterskej izby, ambulancie lekára, WC, sprchy,

chodieb, výlevky, umývanie okien, dverí, obkladov, polievanie kvetov,

vynášanie smetí

11,30 - 12,00 prestávka na obed

12,00 - 14,30 umývanie jedálne, okien, dverí a WC podľa potreby, upratovanie

vonkajších priestorov, upratovanie izieb klientov podľa potreby

starostlivosť o kvety

-7-

**2. Čistiaci program ubytovacích izieb**

**2.1.**

|  |  |  |  |  |  |
| --- | --- | --- | --- | --- | --- |
| **P. č**. | **Predmet čistenia** | **Prípravok** | **Koncentrácia**  **Čas pôsobenia** | **Poznámka** | **Interval**  **čistenia** |
| 1. | Nábytok drevený | Jar, Diava | 50 ml/10 litrov  1 – 3 minúty | naniesť, nechať uschnúť | 2x za týždeň |
| 2. | Koberce, čalúnenie | Tep, Kobex, Kobarex | 30 ml/5 litrov  1 – 3 minúty | vytepovať, nechať uschnúť, povysávať | podľa potreby |
| 3. | Sklené plochy, okná, zrkadlá | Okena, Clin | 20 ml/10 litrov | naniesť, vyleštiť mäkkou handričkou | podľa potreby |
| 4. | Chladnička | Jar, Citra, Ocot | 20 až 100 ml/10 litrov | naniesť, nechať pôsobiť, opláchnuť vodou | denne |

**2.2.** **Sanitárne dni:** t ý ž d e n n e

**2.3. Generálne upratovanie:** š t v r ť r o č n e

**2.4. Maľovanie ubytovacej časti:** 1 x z a  d v a  r o k y

* 1. **Režim sterilizácie nástrojov:**

Nakoľko sa v našom ZSS nepoužívajú nástroje, ktoré je potrebné sterilizovať,nevlastníme žiadne sterilizačné zariadenie a nemáme ani vypracovaný režim sterilizácie nástrojov.

**Článok 6**

Postup pri dezinfekcii a  jej frekvencia

v  zariadeniach na osobnú hygienu

1. Dezinfekcia v zariadeniach na osobnú hygienu sa vykonáva denne.

2. Používaný čistiaci prostriedok: viď čistiaci program na str. 9

3. Dezinfikované priestory a vybavenie – WC, sprcha, umývateľné steny, umývadlá,

podlahy, prenosné WC, vane, podložné misy, močové fľaše, teplomery

- 8 -

**Čistiaci program zariadení na osobnú hygienu**

|  |  |  |  |  |  |
| --- | --- | --- | --- | --- | --- |
| **P. č**. | **Predmet čistenia** | **Prípravok** | **Koncentrácia**  **Čas pôsobenia** | **Poznámka** | **Interval čistenia** |
| 1. | Umývadlo a batérie v kúpeľni a sprche | Fixinela, Citra | 1-5 minút | naniesť, nechať pôsobiť, opláchnuť vodou, utrieť | 1x denne a podľa potreby |
| 2. | Obklad a podlaha v kúpeľni a sprche, rohože z PVC | Fixinela, Citra, Ortosan | Ortosan -  4 dcl/10 lit. vody,  1 – 5 minút | naniesť, nechať pôsobiť, opláchnuť vodou | 1x denne a podľa potreby |
| 3. | Obklad a podlaha vo WC, kľučky na WC, toaletné misy | Fixinela, Citra, Ortosan | Ortosan -  4 dcl/10 lit. vody  1 – 5 minút | naniesť, nechať pôsobiť, opláchnuť vodou | 1x denne a podľa potreby |
| 4. | Prenosné WC, vane, podložné misy, močové fľaše | Chloramin, Krezosan,  Fixinela | 100%  5 minút | naniesť, opláchnuť vodou, odložiť | po každom použití,  veľká dezinfekcia 2x týždenne |
| 5. | Teplomery | chemické očistenie: vložiť do 0,5% Ajatínu |  |  | po každom použití |
| 6. | Konečná ohnisková dezinfekcia posteľná bielizeň, matrac, nočný stolík/po odchode, po úmrtí | Chloramin B 2%,  Ortosan | 30 minút |  |  |
| 7. | Ohnisková dezinfekcia/ všetky dlažby, predmety, s ktorými prišiel do styku | Chloramin B 2%  Ortosan | 30 minút |  |  |

V prípade, že uvedené čistiace prostriedky nie sú k dispozícii, čistenie sa vykonáva 3 -10% Savom.

- 9 -

##### Článok 7

###### Postup pri zabezpečení ničenia živočíšnych škodcov

**Zodpovednosť:**

Za zabezpečenie kontroly ochrany pred škodcami a za výkon dezinsekcie a deratizácie je zodpovedná vedúca sociálno-zdravotného úseku.

**Program kontroly a zabezpečenie preventívnej ochrany pred škodcami:**

Ochrannú dezinsekciu a deratizáciu v celom objekte ZSS vykonáva externá firma na základe objednávky vystavenej riaditeľkou zariadenia. Výkon prác koordinuje poverená osoba.

Ochrannú dezinsekciu a deratizáciu vykonáva firma podľa vlastného výberu.

Ochranná dezinsekcia a deratizácia zahrňuje okruhy činností, ktoré sa prepájajú a je rozdelená do nasledovných štyroch etáp:

1. **etapa** – prevencia
2. **etapa** – prieskum - monitoring
3. **etapa –** zhodnotenie a príprava na preventívny, respektíve represívny zásah
4. **etapa –** regulačné a nápravné opatrenia, prevencia a kontrola.

**Zabezpečenie deratizácie:**

V priestoroch zariadenia sa môžu používať len také návnady, ktoré neobsahujú jed a nie sú vo voľnom granulovanom alebo práškovom stave.

Návnady sú uložené v kovových resp. plastikových na to určených škatuľkách tzv. deratizačné staničky. Každá škatuľka s návnadou musí byť identifikovateľná, t.j. označená na povrchu etiketou s názvom použitej návnady a musí mať pridelené číslo, ktoré určí externá firma zabezpečujúca deratizáciu. Nad položenou návnadou musí byť na zvislom viditeľnom mieste označená aj stena (alebo iná plocha), a to s rovnakým číslom, ako je označená škatuľka s návnadou. Rozložené návnady sú presne evidované a zaznamenané

v „Evidencii rozložených návnad“. Okrem toho sú deratizačné návnady zaznačené

na priestorových mapkách – „Plán rozloženia návnad“.

**Zabezpečovanie dezinsekcie:**

V priestoroch môže byť aplikovaný len taký dezinsekčný postrek, v ktorom sa účinná insekticídna – aktívna látka rozkladá a zaniká do 48 hodín.

Pri preventívnej ochrane sa doporučuje mechanický alebo fyzikálny spôsob, ktorý najmenej ohrozuje zdravie obyvateľov a zamestnancov zariadenia.

Výber druhu insekticídnych prostriedkov na dezinsekciu zabezpečujú pracovníci externej firmy na základe hygienického stavu prevádzok a na základe výsledkov monitoringu výskytu škodcov.

- 10 -

**Monitoring lezúceho hmyzu:**

Na tento účel slúžia lepiace návnady, ktoré sa používajú aj na odchyt hlodavcov. Výsledky monitoringu sú zaznamenávané v „Monitoringu škodcov“.

##### Článok 8

Spôsob odstraňovania tuhého a  biologického odpadu, frekvencia vyprázdňovania nádob, ich čistenie a

dezinfekcia

1. **Tuhý domový odpad** je zhromažďovaný v kuka nádobách. Odvoz zabezpečuje **Obecný**

**úrad Horná Mariková** prostredníctvom externej firmy 1x týždenne. **S** **biologickým odpadom** pracujú zamestnanci v ochranných pracovných pomôckach, je uskladňovaný na ambulancii v nádobách na to určených. Odvoz a likvidáciu nebezpečného odpadu zabezpečuje podľa potreby zdravotné stredisko Dolná Mariková**.**

2. Frekvencia vyprázdňovania odpadových nádob: **1 - 2x týždenne**

3. Frekvencia vyprázdňovania odpadových košov na izbách: **denne**

4. Frekvencia čistenia a dezinfekcie odpadových košov: **denne**

Savo 3 – 10% koncentrácia

##### Článok 9

Povinnosti prevádzkovateľa

**Prevádzkovateľ zabezpečuje:**

1. aby ubytovacie priestory a zariadenia osobnej hygieny boli udržiavané v poriadku

a čistote;

2. pravidelnú dezinfekciu zariadení osobnej hygieny;

3. dostatočné množstvo náhradnej posteľnej bielizne pre ubytovaných;

4. oddelené skladovanie čistej a špinavej bielizne;

5. pranie použitej bielizne bezprostredne po výmene;

6. skladovanie a odvoz tuhého odpadu;

7. vyhovujúce odkanalizovanie objektu;

8. zásobovanie objektu zdravotne bezchybnou studenou a teplou vodou (vlastná studňa);

- 11 -

9. účinné vetranie zariadení osobnej hygieny;

10. u nových pracovníkov zariadenia pred nástupom do práce podrobenie sa vstupnej

lekárskej prehliadke a predloženie zdravotného preukazu;

11. v zariadeniach osobnej hygieny (WC ženy) zatvárateľnú odpadovú nádobu s poklopom.

**Článok 10**

###### Záverečné ustanovenia

1. Za dodržiavanie hygienických zásad v ZSS zodpovedá riaditeľka zariadenia, prípadne ňou poverená osoba.
2. Za dodržiavanie hygienických zásad v ubytovacej časti zariadenia zodpovedá vedúca SZÚ, prípadne  ňou poverená osoba.
3. Zodpovedná osoba je povinná pravidelne kontrolovať stav upratovania ubytovacích

priestorov a zariadení osobnej hygieny.

1. Zodpovedná osoba je povinná dbať na čistotu posteľnej bielizne, jej pravidelnú výmenu a pravidelné prirodzené vetranie izieb obyvateľov.
2. Ďalej je zodpovedná osoba povinná denne kontrolovať vyprázdňovanie obsahu

odpadových košov na izbách.

1. Je dôležité dodržiavať požiadavky kladené na ubytovacie zariadenia v zmysle nariadenia vlády č. 353/2006 Z. z. v znení neskorších predpisov a doplnkov.

**Prevádzkovateľ je povinný oboznámiť príslušných pracovníkov s prevádzkovým poriadkom. Prevádzkový poriadok ubytovacej časti zariadenia musí byť sprístupnený na vhodnom a viditeľnom mieste.**

Meno a priezvisko zodpovedných pracovníkov:

vedúca SZÚ

vrchná sestra, /sestra v dennej službe/

V Hornej Marikovej, 20.11.2017

Ing. Anna Hanuliaková

riaditeľka ZSS

-12 -